Lav et referat af nedenstående tekst:

Tekst:
Himmerland Boligforening sænker huslejen i syv af foreningens afdelinger med virkning fra årsskiftet. Det er anden gang inden for kort tid, at det sker. For et par måneder fik 18 afdelinger huslejen sat ned. Sænkningen af huslejen skyldes ifølge Himmerland Boligforening, at man er blevet bedre og skal blive bedre til at driftsoptimere på de udgifter, som er på de forskellige boliger. - Vi skal gøre bedre brug af de muligheder, vi har til rådighed, og om muligt nedsætte den husleje, vores beboere betaler, siger direktør Ole Nielsen. - Vi skal blive betydeligt bedre til at planlægge, købe ind og til at anvende vores egne og eksterne ressourcer, siger direktør. Beboerne får typisk deres husleje nedsat med et par procent. I nogle afdelinger er der dog endnu færre penge, der skal op fra lommen hver måned. I afdeling 36 ved Rundysse Svenstrup blev huslejen sænket med hele syv procent for et stykke tid siden. De har blandt andet optimeret på vandforbrug ved at lave individuel aflæsning. Derudover har de effektiviseret varmemesterfunktionerne og deler nu med afdeling 35 på den anden side af vejen. Himmerland Boligforening har gennem driftsoptimeringen en målsætning om at spare 20 procent af de samlede omkostninger.

Referat:
Himmerland Boligforening sænker igen fra årsskiftet huslejen i flere af deres afdelinger.